Samsung-ի հերթական գովազդի հերոսը սկզբում փորձում է օգտվել խնձորի տեսքով սմարթֆոնից, սակայն ջանքերն ապարդյուն են անցնում: Այնուհետև հանկարծակի նրա ձեռքերում է հայտնվում Galaxy S4 հեռախոսը, որի պատճառով հերոսի դեմքին ժպիտ է հայտնվում, իսկ էկրանի վրա իսլանդերենով գրվում է՝ «Galaxy S4-ը հասկանում է իսլանդերեն»: Բոլորիս էլ պարզ է, որ գովազդում խնձոր պատկերելով Samsung-ը փորձել է պատկերավոր ներկայացնել Apple iPhone հեռախոսները: Գովազդի հիմքում ընկած է այն փաստը, որ iPhone-ում ներառված Siri համակարգը (ձայնային հրամաններ լսող և կատարող համակարգ) իսլանդերեն լեզվի հնարավորություն չունի: